Diari Oficial de la Generalitat Valenciana


Sumari del DOGV 9993, del 26-11-2024 (2024/12190)

RESOLUCIÓ de 20 de novembre de 2024, per la qual s’accepta la cessió gratuïta de la propietat de dos immobles a favor de la Generalitat, situats en el carrer Vicenta Gomar, número 9, de Silla.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9993

Data del DOGV
:   26-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12731

CVE
:   VWOX-T-5034-23415

Data del document
:   20-11-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

En data 9 de juliol de 2024, té entrada en la Direcció General de Patrimoni de la Conselleria d’Hisenda, Economia i Administració Pública, l’ofici de la Conselleria de Sanitat mitjançant el qual es remet diversa documentació relativa a la tramitació de l’acceptació de la cessió gratuïta de propietat a favor de la Generalitat de dos immobles, de caràcter patrimonial, situats al carrer Vicenta Gomar, núm. 9, de Silla, amb referències cadastrals 5379377MD9803A1141XN i 329001YJ2539S0036ZS.

Mitjançant l’acord plenari de 30 de gener de 2024, l’Ajuntament de Silla va acordar la cessió gratuïta de la propietat dels dos immobles a la Generalitat amb la finalitat de destinar-los a la construcció d’una base del Servici d’Assistència Mèdica d’Urgències (SAMU).

En data 13 de març de 2024, l’alcalde de Silla i la vicesecretària interventora, firmen un certificat de fermesa de l’acord del ple, que es va publicar en el BOP número 32, en data 14 de febrer de 2024, sense que es rebera cap al·legació.

Entre la documentació aportada, es troba l’informe de necessitat del director econòmic del Servici d’Emergències Sanitàries de la Comunitat Valenciana, en el qual s’indica la necessitat de tindre una base SAMU en la població de Silla per a poder donar cobertura assistencial per isòcrones i uns menors temps de resposta als usuaris.

Segons el certificat de la Secretaria General de l’Ajuntament de Silla, els dos immobles consten inventariats en el llibre de l’Inventari de béns d’eixe Ajuntament amb els números d’orde 11.62 i 11.87.

S’aporta, al seu torn, un informe urbanístic de l’arquitecte municipal, en el qual s’indiquen les característiques i circumstàncies dels locals objecte de la proposta, en què s’assenyala que els dos immobles estan situats en la planta baixa de l’edifici destinat a residència plurifamiliar assenyalat amb el número de policia 9, del carrer de Vicenta Gomar, situat sobre sòl urbà en la zona d’extensió sud la Bega, sector urbanitzat pendent de la liquidació definitiva de la reparcel·lació.

Segons figura en els certificats registrals aportats, les dos finques consten en el Registre de la propietat de Picassent, número 2, amb les finques número 26.953 (tom 2838, llibre 421, foli 83) i 26.954 (tom 2838, llibre 421, foli 85).

En el certificat de la finca 26.953 de Silla, s’observa que la finca es troba gravada amb la càrrega del pagament de la liquidació complementària que puga girar-se per l’Impost sobre Transmissions Patrimonials i Actes Jurídics Documentats, pel termini de 5 anys a comptar del 29 de juny de 2022, en què s’ha al·legat exempció/no subjecció a este per autoliquidació. No s’aprecien més càrregues en cap de les dos finques.

En data 16 de gener de 2024, la interventora de l’Ajuntament de Silla emet un informe d’intervenció, on s’assenyalen com a pendents de pagament tres deutes que sumen un total de 70,84 euros, en què s’aprova, al seu torn, el pagament d’este deute, i queda, per tant, excepte deutes posteriors o desconeguts, lliure de deutes.

El 26 de setembre de 2024, esta direcció general fa un requeriment a la Conselleria de Sanitat perquè sol·licite, de part de l’Ajuntament, que s’aclarisca la naturalesa dels béns a cedir, segons la constància en l’Inventari municipal, compatibilitat urbanística de l’ús que es pretén amb el planejament en vigor, així com que s’introduïsca en l’acord que tots els deutes pendents fins al moment de la transmissió i els deutes que es generen i tinguen el seu origen en el desenrotllament urbanístic, són a càrrec de l’Ajuntament.

En data 13 de novembre de 2024, té entrada en la Direcció General de Patrimoni un ofici de l’Ajuntament de Silla pel qual es remet un certificat municipal de la modificació de l’acord de cessió de propietat de l’Ajuntament, en què arreplega que l’Ajuntament accepta transmetre la propietat dels dos immobles objecte de la cessió lliure de càrregues i gravàmens, i es fa càrrec eixe Ajuntament de tots els deutes pendents fins al moment de la transmissió i dels deutes que es generen i tinguen el seu origen en el desenrotllament urbanístic, tal com s’havia requerit.

Així mateix, en l’esmentat ofici, l’Ajuntament aporta un informe de l’arquitecte municipal en el qual consta que els dos immobles objecte de cessió estan situats en sòl urbà, en zona totalment urbanitzada, així com que tenen la condició de solar i que el seu ús és compatible amb l’ús sanitari assistencial.

L’article 109.2 del Reglament de béns de les entitats locals, aprovat pel Reial decret 1372/1986, de 13 de juny, establix que: «Els béns immobles patrimonials no podran cedir-se gratuïtament excepte a entitats o institucions públiques i per a fins que redunden en benefici dels habitants del terme municipal…».

Per un altre costat, l’article 182 de la Llei 8/2010, de 23 de juny, de la Generalitat, de règim local de la Comunitat Valenciana, estipula en el punt 1 que: «Les entitats locals podran afectar béns i drets demanials a un ús o servici públic competència d’una altra administració i transmetre-li la seua titularitat quan no resulten necessaris per al compliment dels seus fins. L’administració adquirent mantindrà la titularitat del bé mentres continue afectat a l’ús o servici públic que va motivar la mutació i, per tant, conserve el seu caràcter demanial. Si el bé o dret no fora destinat a l’ús o servici públic o deixara de destinar-se posteriorment, revertirà a l’administració transmitent, i s’integrarà en el seu patrimoni amb totes les pertinences i accessions».

Així mateix, l’article 27.2.c de la Llei 14/2003, de 10 d’abril, de patrimoni de la Generalitat, disposa que l’adquisició de béns i drets en virtut de transferència o cessió administrativa porta implícita l’afectació de béns i drets a l’ús general o al servici públic. Per consegüent, una vegada formalitzada la cessió, l’immoble queda automàticament afectat al servici públic i adscrit a la Conselleria de Sanitat.

Finalment, resulta aplicable l’article 44, el qual establix en el punt 1 que: «La Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat».

En conseqüència, sobre la base de l’esmentada normativa, i el que disposa la Resolució de 12 de febrer de 2024, de la Conselleria d’Hisenda, Economia i Administració Pública, per la qual es deleguen determinades competències en òrgans d’esta conselleria, en l’article 14.k),

RESOLC

*Primer*

Acceptar la cessió gratuïta de propietat a favor de la Generalitat Valenciana realitzada per l’Ajuntament de Silla de dos immobles situats en el carrer Vicenta Gomar, número 9, de Silla, amb referències cadastrals 8401604BZ5939T9606SC i 329001YJ2539S0036ZS i inscrits en el Registre de la propietat número 2, de Picassent, FR 26514 i 26872.

*Segon*

La cessió realitzada per l’Ajuntament queda condicionada a la constitució d’una base del Servici d’Assistència Mèdica d’Urgències (SAMU), i serà causa de reversió l’incompliment del destí previst.

*Tercer*

L’Ajuntament de Silla accepta transmetre la propietat dels dos immobles objecte de cessió, lliures de càrregues i gravàmens, i es fa càrrec eixe Ajuntament de tots els deutes pendents fins al moment de la transmissió i dels deutes que es generen i tinguen el seu origen en el desenrotllament urbanístic.

*Quart*

Acceptada la cessió, s’anotarà en l’Inventari de béns municipal per l’Ajuntament de Silla i inscriurà en el Registre de la propietat la cessió efectuada, així com el seu dret a la reversió dels béns cedits.

*Quint*

L’immoble acceptat haurà d’incorporar-se en l’Inventari general de béns i drets de la Generalitat en concepte de bé de domini públic afecte al servici públic i adscrit a la Conselleria de Sanitat, a la que corresponen les competències demanials sobre este, incloses la seua administració, defensa i conservació i inscriure’s a nom de la Generalitat en el Registre de la propietat i en el Cadastre.

*Sext*

Notificar la present resolució a l’Ajuntament cedent, així com a la Conselleria de Sanitat i procedir a publicar-la en el *Diari Oficial de la Generalitat Valenciana*, en compliment de l’article 44 de la Llei 14/2003, de 10 d’abril, de patrimoni de la Generalitat Valenciana.

Contra la present resolució, acte que posa fi a la via administrativa, es podrà interposar un recurs contenciós administratiu en el termini de dos mesos, a comptar a partir de l’endemà de la notificació, davant la jurisdicció contenciosa administrativa, de conformitat amb el que disposa l’article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant de l’òrgan que va dictar l’acte, en el termini de dos mesos, comptats des que l’administració requeridora l’haguera conegut, de conformitat amb el que disposa l’article 44 de l’esmentada Llei 29/1998.

  

València, 20 de novembre de 2024

(p. d., R 12.02.24, DOGV 9792)

Antonio Joaquín Woodward Poch

Director general de Patrimoni